Diari Oficial de la Generalitat Valenciana


Sumari del DOGV 6130, del 26-10-2009 (2009/12801)

ORDRE de 23 d'octubre de 2009, de la Conselleria d'Indústria, Comerç i Innovació, d'ampliació de crèdit de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12460


Data del document
:   23-10-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública
    * manifestació comercial
    * empresa comercial
    * comercialització
    * comerç integrat
    * organització patronal
    * suport econòmic
    * associació professional
    * programa d'actuació

ORDRE de 23 d'octubre de 2009, de la Conselleria d'Indústria, Comerç i Innovació, d'ampliació de crèdit de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2009. [2009/12554]  
Atés el moment de crisi financera internacional i d'incertesa econòmica que afecta el conjunt dels sectors productius i socials del nostre entorn i els efectes específics que la manca de recursos financers està generant en les empreses de la Comunitat, la Generalitat s'ha plantejat fer un esforç addicional i aplicar els recursos necessaris per a impulsar l'activitat econòmica. Això en el marc definit pel Decret Llei 1/2009, de 20 de febrer, del Consell.  
En conseqüència, la Conselleria d'Indústria, Comerç i Innovació ha considerat l'oportunitat d'ampliar i facilitar el suport a les accions que les associacions empresarials i fórmules de comerç associat o integrat realitzen en este exercici i que estan incloses en la convocatòria efectuada mitjançant l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació comercial per a l'exercici 2009, i obrir un nou termini de presentació de sol·licituds perquè puguen accedir a les ajudes establides en els articles 30, 34 i 42 el màxim de beneficiaris, en el marc dels principis de transparència, eficàcia i eficiència en l'assignació i utilització dels recursos públics.  
Per això, i en virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 47 del Text Refós de la Llei d'Hisenda Pública Valenciana,   
ORDENE  
Primer  
Ampliar en 1.000.000,00 d'euros la dotació assignada a l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2009, adscrita al finançament de les ajudes previstes en els articles 30, 34 i 42 de l'esmentada ordre, a càrrec de la línia pressupostària T6912 del capítol IV del programa 761.10, Ordenació i Promoció Comercial; per la qual cosa l'import global màxim assignat a estes ajudes passa a ser:  
- 400.000,00 euros per a les ajudes previstes en l'article 30  
- 220.000,00 euros per a les ajudes previstes en l'article 34  
- 1.696.821,66 euros per a les ajudes previstes en l'article 42  
Segon  
Obrir un nou termini de presentació de sol·licituds per a acollir-se a les ajudes especificades en els articles 30, 34 i 42 de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2009, de cinc dies hàbils comptats des de l'endemà de la publicació de la present ordre en el Diari Oficial de la Comunitat Valenciana.  
DISPOSICIONS FINALS  
Primera. Habilitació  
Es faculta la directora general de Comerç i Consum per a dictar les resolucions necessàries per al desenvolupament, l'eficàcia i l'execució de la present ordre.  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 23 de octubre de 2009  
El conseller d'Indústria, Comerç i Innovació  
i vicepresident primer del Consell  
VICENTE RAMBLA MOMPLET